სსიპ

 საგანმანათლებლო და სამეცნიერო ინფრასტრუქტურის

 განვითარების სააგენტო

 თერჯოლის მუნიციპალიტეტის სოფ. ახალთერჯოლის

 საჯარო სკოლის საქვაბის შენობის დემონტაჟი

 სადემონტაჟო სამუშაოთა ორგანიზაციის პროექტი

 თბილისი 2018 წელი

 სსიპ

 საგანმანათლებლო და სამეცნიერო ინფრასტრუქტურის

 განვითარების სააგენტო

 თერჯოლის მუნიციპალიტეტის სოფ. ახალთერჯოლის

 საჯარო სკოლის საქვაბის შენობის დემონტაჟი

 სადემონტაჟო სამუშაოთა ორგანიზაციის პროექტი

 სამშენებლო-საპროექტო სამსახურის უფროსი  მ. ჭონიაშვილი

 ორგანიზაციის პროექტის ავტორი  ტ. სტურუა

 თბილისი 2018 წელი

 შემადგენლობა

 ა)განმარტებითი ბარათი

I.შესავალი

II.სადემონტაჟო ობიექტის დახასიათება

III.სადემონტაჟო სამუშაოთა ხანგრძლივობა

IV.სადემონტაჟო სამუშაოთა რიგობრიობა და ეტაპები

V.სადემონტაჟო სამუშაოთა წარმოების მეთოდები

VI.საჭირო მანქანა-მექანიზმები და ტრანსპორტი

VII.უსაფრთხოების ტექნიკა

VIII.სადემონტაჟო სამუშაოთა წარმოების კალენდარული გეგმა

 ბ) გრაფიკული ნაწილი

ნახაზი „მო-1“ – „სადემონტაჟო გენგეგმა“; „სადემონტაჟო სქემა“

 3

 ა) განმარტებითი ბარათი

1. შესავალი

 თერჯოლის მუნიციპალიტეტის სოფ. ახალთერჯოლის საჯარო სკოლის საქვაბის შენობის დემონტაჟის პროექტი დამუშავებულია სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს მიერ.

 წინამდებარე „სადემონტაჟო სამუშაოთა ორგანიზაციის პროექტი“ დამუშავებულია შემდეგი მოქმედი სამშენებლო ნორმებისა და წესების (სნდაწ) და ტექნიკურ-ნორმატიული დოკუმენტების საფუძველზე:

1.სნდაწ 3.01.01-85\* - „სამშენებლო წარმოების ორგანიზაცია“

2. სნდაწ 1.04.03-85 – „მშენებლობის ხანგრძლივობის ნორმები“

3. სნდაწ - III-4-80\* - „უსაფრთხოების ტექნიკა მშენებლობაში“

4. ტექნიკური რეგლამენტი „ მშენებლობის უსაფრთხოების შესახებ „

5. ტექნიკური რეგლამენტი „ შენობა-ნაგებობების უსაფრთხოების წესები“

6. ტექნიკური რეგლამენტი“ სიმაღლეზე მუშაობის უსაფრთხოების მოთხოვნების შესახებ“

 ასევე სხვა მეთოდურ-ნორმატიული დამხმარე დოკუმენტაციის საფუძველზე.

 სადემონტაჟო სამუშაოების დაწყებამდე სნდაწ 3.01.01-85\*-ის -„სამშენებლო წარმოების ორგანიზაცია“ -ს მოთხოვნის თანახმად სადემონტაჟო სამუშაოების დაწყებამდე დემონტაჟის შემსრულებელმა

 4

ორგანიზაციამ აუცილებლად უნდა უზრუნველყოს „სადემონტაჟო სამუშაოთა წარმოების პროექტი“-ს დამუშავება. აკრძალულია დემონტაჟის დაწყება დამტკიცებული „სამუშაოთა წარმოების პროექტი“-ს გარეშე.

 დამკვეთის მიერ აუცილებლად უნდა განხორციელდეს ტექნიკური ზედამხედველობა სადემონტაჟო სამუშაოების წარმოებაზე.

1. სადემონტაჟო ობიექტის დახასიათება

 სადემონტაჟო საქვაბის შენობა მდებარეობს თერჯოლის მუნიციპალიტეტის სოფ. ახალთერჯოლაში, საჯარო სკოლის ტერიტორიაზე.

 არსებული საქვაბის შენობა (02/1) არის ერთსართულიანი, მართკუთხედის ფორმის, ზომებით ღერძებში 6x10 მ.

 საძირკვლები-მონოლითური რკ/ ბეტონის.

 მზიდი კედლები - ბეტონის წვრილი საკედლე ბლოკებით.

 დახურვა- ანაკრები რკ/ბეტონის წიბოვანი ფილებით.

 სახურავი - ბრტყელი, დაფარულია აზბესტცემენტის შიფერით.

 საქვაბეს გააჩნია 22 მ სიმაღლის ლითონის საკვამლე მილი.

 საქვაბიდან სკოლის შენობამდე დგარებზე დამონტაჟებულია 50 მ სიგრძის ლითონის გათბობის მილი.

 საქვაბის შენობის კედლები დაბზარული და ნაწილობრივ ჩამონგრეულია. დახურვის წიბოვანი ფილები დაბზარულია. საქვაბის შენობა, საკვამლე მილი და გათბობის მილები (დგარებზე) ექვემდებარება დემონტაჟს.

 5

1. სადემონტაჟო სამუშაოთა ხანგრძლივობა

 თერჯოლის მუნიციპალიტეტის სოფ. ახალთერჯოლის საჯარო სკოლის საქვაბის შენობის დემონტაჟის ხანგრძლივობა განსაზღვრულია სნდაწ 1.04.03-85 – „მშენებლობის ხანგრძლივობის ნორმები“-ს და დამხმარე „სარეკონსტრუქციო და სადემონტაჟო სამუშაოთა ხანგრძლივობის განსაზღვრა“-ს საფუძველზე და შეადგენს სამუშაოების დაწყებიდან 1,5 თვეს, მათ შორის მოსამზადებელი პერიოდის ხანგრძლივობა- 4 დღე.

 ცალკეულ სადემონტაჟო სამუშაოთა ტექნოლოგიური თანამიმდევრობა და ხანგრძლივობა მოცემულია „სადემონტაჟო სამუშაოთა წარმოების კალენდარულ გეგმა“-ში.

 6

1. სადემონტაჟო სამუშაოთა რიგობრიობა და ეტაპები

 საქვაბის შენობის სადემონტაჟო სამუშაოები სრულდება ორ რიგად:

პირველი რიგი- მოსამზადებელი სამუშაოები.

მეორე რიგი- დემონტაჟის ძირითადი სამუშაოები.

 მოსამზადებელ პერიოდში სრულდება შემდეგი სამუშაოები:

1) სადემონტაჟო შენობის კონტურის გარშემო სახიფათო ზონის აღნიშვნა. სადემონტაჟო მოედნის შემოღობვა დროებითი ღობით.

2) დროებითი შენობის მოწყობა.

3) შენობის შიგა ელ.ქსელის და წყლის ქსელის გამორთვა გარე საკომუნიკაციო ქსელებიდან (არსებობის შემთხვევაში)

4) მტვრისგან და ხმაურისგან დამცავი ღონისძიებების განხორციელება. გათბობის მილების (დგარებზე) დემონტაჟი.

5) სახიფათო ზონების ამკრძალავი, გამაფრთხილებელი ნიშნების და სიგნალების მოწყობა.

6) დროებითი სასაწყობო მოედნის მომზადება

 ძირითად პერიოდში ხორციელდება საქვაბის შენობის და საკვამლე მილის სადემონტაჟო სამუშაოები შემდეგ ეტაპებად:

Iეტაპი - საკვამლე მილის დემონტაჟი. სახურავის დემონტაჟი

IIეტაპი - ანაკრები რკ/ბეტონის დახურვის ფილების დემონტაჟი.

III ეტაპი- პირველი სართულის ელემენტების დემონტაჟი.

 7

IVეტაპი- საძირკვლების დემონტაჟი . ქვაბულის და ტრანშეის ადგილობრივი გრუნტით შევსება.

 სადემონტაჟო სამუშაოები სწარმოებს „ზემოდან-ქვემოთ“ , „სახურავიდან-საძირკვლების ჩათვლით“, ელემენტური დაშლისა და გამსხვილებული ბლოკებით დაშლის მეთოდებით, დემონტაჟის ტექნოლოგიის შესაბამისად.

 მზიდი კონსტრუქციების დემონტაჟი სწარმოებს შემდეგი თანმიმდევრობით:

ა) დახურვის ანაკრები რკ/ ბეტონის ფილების დემონტაჟი.

ბ) მზიდი კედლების დემონტაჟი.

გ) საძირკვლების დემონტაჟი.

 საძირკვლების დემონტაჟის შემდეგ წარმოშობილი ქვაბულის და ტრანშეის შევსება ხორციელდება ადგილობრივი გრუნტით.

 8

1. სადემონტაჟო სამუშაოთა წარმოების მეთოდები

 საქვაბის შენობის სადემონტაჟო სამუშოთა წარმოებისას მკაცრად უნდა იქნას დაცული სადემონტაჟო სამუშაოთა წარმოების ტექნოლოგიური თანამიმდევრობა.

 სადემონტაჟო სამუშაოების დაწყებამდე აუცილებლად უნდა გამოირთოს გარე ქსელებიდან შიგა ელ. ქსელი, წყალმომარაგების ქსელი (არსებობის შემთხვევაში)

 ანაკრები რკ/ბეტონის ფილების დემონტაჟის დაწყებამდე აუცილებლად უნდა დაზუსტდეს მათი ტექნიკური მდგომარეობა, განლაგება და მაქსიმალური წონა.

 მხოლოდ ამის შემდეგ არის ნებადართული დემონტაჟის დაწყება.

 სადემონტაჟო სამუშაოები სწარმოებს „ზემოდან-ქვემოთ“ ანუ „სახურავიდან-საძირკვლების ჩათვლით“. მზიდი კედლების დემონტაჟის დაწყება ნებადართულია მხოლოდ იმ შემთხვევაში , თუ დახურვის ყველა ანაკრები ფილა დემონტირებულია. პირველ რიგში დემონტირებულ იქნას ავარიული კონსტრუქციები.

 ყველა კონსტრუქცია დემონტაჟის დაწყებამდე უნდა გაშიშვლდეს.

 სადემონტაჟო სამუშაოები ელემენტების შესაბამისად სწარმოებს შემდეგნაირად:

 კარებების,ფანჯრების,სახურავის დემონტაჟი ხორციელდება ხელით,ელემენტური დაშლით.

 კედლების დემონტაჟი ხორციელდება ორი მეთოდით:

1)ელემენტური დაშლის გზით-მეორადი გამოყენებისთვის ვარგისი მასალის კედლების დემონტაჟი.

2)მონგრევის გზით- უვარგისი მასალის კედლების დემონტაჟი.

 საქვაბის დახურვის ანაკრები რკ/ბეტონის ფილებისა და ლითონის საკვამლე მილის დემონტირება და მიწამდე ტრანსპორტირება ხორციელდება საავტომობილო ამწით, ტვირთამწეობით 16 ტნ.

 9

 გადახურვის ფილების დემონტაჟი ხორციელდება ელემენტური დაშლის მეთოდით შემდეგნაირად:

1) ხდება გადახურვის კონსტრუქციის პირაპირების შეერთებებისა და სარტყელების ბეტონის შრის დაშლა ხელით, სანგრევი ჩაქუჩით.

2) ხდება ამწით ფილის დაჭერა ბაგირჩამჭიდების მეშვეობით

3) ხდება ლითონის დამაკავშირებელი ელემენტების ჩაჭრა და ფილის გათავისუფლება

4)ამის შემდეგ განთავისუფლებული კონსტრუქცია საავტომობილო ამწით ბაგირჩამჭიდების საშუალებით დემონტირდება სასაწყობო ადგილზე . საკვამლე მილის დემონტაჟი ხორციელდება მისი ცალკეულ სექციებად დემონტაჟის გზით.

 საძირკვლების დემონტაჟი ხდება პნევმატური სანგრევი ჩაქუჩებით, მათი გრუნტისგან გათავისუფლების შემდეგ.

 კედლების დემონტაჟი ხორციელდება დროებითი ინვენტარული ხარაჩოების გამოყენებით. საჭიროების შემთხვევაში კედლების

 მონგრევა ხდება პნევმატური სანგრევი ჩაქუჩებით.

 გრუნტის დამუშავება და სამშენებლო ნაგვის აღება ხორციელდება ექსკავატორით ჩამჩის ტევადობით 0. 5 მ3. ნაგვის გატანა ხორციელდება ავტოთვითმცლელებით.

 ობიექტის მეპატრონის გადაწყვეტილების შემთხვევაში მეორადი გამოყენებისთვის ვარგისი მასალები და კონსტრუქციები

დასაწყობდება დროებით სასაწყობო მოედანზე.

 საქვაბის შენობის სადემონტაჟო სამუშაოების წარმოებისას საავტომობილო ამწე მოძრაობს საქვაბის შენობის გარე კონტურის გასწვრივ, კონტურთან მიბმით 4,0 მ-ზე (იხ. „სადემონტაჟო გენგეგმა“). ამწის სამოძრაო ზოლი დაზუსტდეს უშუალოდ ადგილზე.

 10

 საავტომობილო ამწე მუშაობს როგორც ისრულ, ასევე ისრულ-ბატიყელიან შესრულებაში.

 სამშენებლო ნაგვის ტრანსპორტირება „ზემოდან-ქვემოთ“ ხორციელდება დახურული ღარების მეშვეობით.

 სამუშაოთა წარმოებისას დაცული უნდა იქნას სნდაწ - III-4-80\*-ის მოთხოვნები, ასევე უსაფრთხოების მოქმედი ტექნიკური რეგლამენტების მოთხოვნები.

 VI.საჭირო მანქანა-მექანიზმები და ტრანსპორტი

 საქვაბის შენობის სადემონტაჟო სამუშაოების ჩასატარებლად საჭიროა შემდეგი მანქანა-მექანიზმები და ტრანსპორტი:

1. საავტომობილო ამწე, ტვირთამწეობით 16ტნ. -1 ცალი
2. ექსკავატორი „უკუჩამჩა“, ტევადობით 0. 5მ3-1ცალი
3. მოძრავი კომპრესორი-1ცალი
4. ავტოთვითმცლელები-1ცალი
5. ბორტული ავტომანქანა-1ცალი
6. სპეციალიზებული ტრანსპორტი - 1ცალი

დემონტაჟისათვის აუცილებელია ასევე შემდეგი მცირე მექანიზაციის

საშუალებები და ინვენტარი:

1. მცირე მექანიზაციის საშუალებები-1კომპლექტი
2. პნევმატური სანგრევი ჩაქუჩები-1ცალი
3. ელექტროსანგრევი ჩაქუჩები-1ცალი
4. ელექტრული ჭრის მექანიზმი-1ცალი
5. ინვენტარული ხარაჩოები-50 მ2

 11

 VII. უსაფრთხოების ტექნიკა

 ყველა სადემონტაჟო სამუშაო უნდა შესრულდეს სნდაწ - III-4-80\* - „უსაფრთხოების ტექნიკა მშენებლობაში“-ის მოთხოვნების მკაცრი დაცვით და უსაფრთხოების მოქმედი ტექნიკური რეგლამენტების მოთხოვნების მკაცრი დაცვით, ასევე ხანძარსაწინააღმდეგო ღონისძიებების მოთხოვნების მკაცრი დაცვით.

 სადემონტაჟო სამუშაოების დაწყებამდე შენობის შიგა ელ.ქსელი და წყლის ქსელი უნდა გამოირთოს გარე ქსელებიდან (არსებობის შემთხვევაში).

 ანაკრები კონსტრუქციების დემონტაჟის დაწყებამდე აუცილებლად უნდა დაზუსტდეს მათი წონები , განლაგება და ტექნიკური მდგომარეობა. სადემონტაჟო სამუშაოების წარმოებისას წარმოშობილი სახიფათო ზონის საზღვარი სადემონტაჟო შენობის გარე კონტურიდან შეადგენს 5.0 მეტრს.

 სადემონტაჟო სამუშაოების წარმოებისას აკრძალულია უცხო ადამიანთა ყოფნა სადემონტაჟო ტერიტორიაზე და განსაკუთრებით კი დემონტაჟის სახიფათო ზონაში. პირველ რიგში დემონტირებულ უნდა იქნას ავარიული კონსტრუქციები.

 დემონტაჟის სახიფათო ზონის მოცემული რადიუსი დაზუსტდეს ადგილზე. დროებითი შემოღობვის საკითხი დაზუსტდეს ადგილზე.

 ყველა მუშა და ინჟინერ-ტექნიკური პერსონალი სამუშაოთა წარმოებისას აღჭურვილი უნდა იყოს ინდივიდუალური უსაფრთხოების კომპლექტით (უსაფრთხოების ქამრები , რეზინის ფეხსაცმელები, რეზინის ხელთათმანები,ჩაფხუტები და სხვა). აკრძალულია სადემონტაჟო სამუშაოებზე მუშათა დაშვება დამცავი ჩაფხუტის, უსაფრთხოების ქამრების, რესპირატორებისა და დამცავი სათვალეების გარეშე.

 12

 აკრძალულია მანქანა-მექანიზმების მუშაობა უშუალოდ მოქმედი ელ. გადამცემი ხაზების ქვეშ.

 მოქმედი ელ.გადამცემი ხაზების სიახლოვეს მანქანა-მექანიზმების მუშაობა დასაშვებია მხოლოდ დამშვები განწესის საფუძველზე.

 სადემონტაჟო სამუშაოებზე დასაქმებულებს აუცილებლად უნდა ჩაუტარდეს სისტემური სწავლება უსაფრთხოების ტექნიკის საკითხებში. მხოლოდ ამ სწავლებების შემდეგ არის ნებადართული მათი დაშვება სადემონტაჟო სამუშაოებზე.

 ყოველი მომუშავე სამუშაოს წარმოებისას უნდა იმყოფებოდეს უშუალოდ თავის სამუშაო ადგილზე, მოერიდოს სახიფათო ზონებში ყოფნას და სიარულს, დაემორჩილოს ამკრძალავ, გამაფრთხილებელ და მიმთითებელ ნიშნებს. სამუშაოები უნდა სწარმოებდეს უშუალოდ სამუშაოთა მწარმოებლის მეთვალყურეობით.

 აკრძალულია ადამიანთა ყოფნა უშუალოდ სადემონტაჟო კონსტრუქციების ქვეშ .

 სამშენებლო ნაგვის გატანა ხორციელდება ავტოთვითმცლელებით ნაგავსაყრელზე.

 სადემონტაჟო სამუშაოთა წარმოებისას მიღებული უნდა იქნას ზომები და შემუშავდეს ღონისძიებები გარემოსა და გარშემომყოფთა დასაცავად მტვრისგან და ხმაურისგან.

 13